เรื่องร้องเรียน (น้ำท่วม,ถนน,ร้องเรียน) วันที่ 2023-09-27 03:55:35 — แขวงลาดกระบัง เขตลาดกระบัง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660039370

ขอความช่วยเหลือปรับปรุงซ่อมแซมถนนคอนกรีตชำรุดเป็นหลุมเป็นบ่อ บริเวณถนนภายในซอยพัฒนาชนบท 4 แขวงคลองสองต้นนุ่น เขตลาดกระบัง กรุงเทพมหานคร  เนื่องจากผู้ร้องแจ้งว่าภายในซอยดังกล่าวเป็นถนนคอนกรีต มีระยะทางประมาณ 3 กิโลเมตร ซึ่งประสบปัญหาถนนคอนกรีตชำรุดเป็นหลุมเป็นบ่อตลอดเส้นทาง ซึ่งหลุมมีขนาดความกว้างแตกต่างกันออกไป ทำให้ในช่วงเวลาที่ฝนตกจะมีน้ำท่วมขังตลอดเส้นทาง โดยผู้ร้องแจ้งว่าสาเหตุที่ถนนชำรุดน่าจะมาจากกรณีที่ภายในซอยพัฒนาชนบท 4 กำลังมีโครงการก่อสร้างของหมู่บ้านศุภาลัยจึงมีรถบรรทุกเข้าออก ประกอบกับผู้ร้องแจ้งว่าภายในซอยดังกล่าวมีหมู่บ้านจำนวนหลายหมู่บ้านและบริเวณท้ายซอยเป็นหมู่บ้านเบญญาภา คาซ่า และบ้านของผู้ร้องตั้งอยู่บริเวณหน้าหมู่บ้านเบญญาภา คาซ่า ประสบปัญหาว่าถนนช่วงหน้าหมู่บ้านเบญญาภา คาซ่ายังคงเป็นถนนลูกรังยังไม่มีการทำเป็นคอนกรีตแต่อย่างใด ซึ่งก็ประสบปัญหาถนนชำรุดเป็นหลุมเป็นบ่อเช่นกันทุกครั้งที่ฝนตกจะมีการแก้ไขปัญหาเฉพาะหน้าโดยการนำยางมะตอยมาถมทับไว้เท่านั้นแต่แก้ไขปัญหาได้สักพักถนนก็ชำรุดเหมือนเดิมบางครั้งแค่วันเดียวก็ประสบปัญหาเช่นเดิมแล้ว  ส่งผลให้ผู้ร้องและประชาชนในพื้นที่จำนวนประมาณหลายหลังคาเรือนได้รับความเดือดร้อนไม่ได้รับความสะดวกในการสัญจร ประสบปัญหามาเป็นระยะเวลาประมาณไม่ต่ำกว่า 3 ปีแล้ว จึงประสงค์ให้หน่วยงานที่เกี่ยวข้องเร่งดำเนินการช่วยเหลือปรับปรุงซ่อมแซมถนนคอนกรีตชำรุดเป็นหลุมเป็นบ่อ  และประสงค์ให้ทำเป็นถนนคอนกรีตด้วยบริเวณหน้าหมู่บ้านเบญญาภา คาซ่า เพื่อบรรเทาความเดือดร้อนแก่ผู้ร้องและประชาชน ในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata